open-index/open-wikipedia-markdown huggingface dataset:
Delfiakake

**Delfiakake** er ei konfektkake som er laga med kokosfeitt (den opphavlege oppskrifta er med delfiafett, derav namnet) og kokesjokolade som hovudingrediensar. Det spesielle med delfiakake er at ho ikkje treng å steikast i omn. Kaka må berre stå kjølig så ho stivnar. Ein lagar henne særleg til jul.

Delfiakake består av lag av sjokolade, som på grunn av kokosfeittet får ein fast, men tyggevennleg konsistens, og mellom desse laga marsipan og søt kjeks, gjerne Per kjeks. Ho vert gjerne pynta med geletoppar. Ein annan måte å lage kaka på er å blande all sjokolade- og kokosfeittmassen med alt ein vil bruke til fyll, det vere seg Per kjeks, marsipan, nøtter, tørka aprikosar, rosinar eller anna.

## Kjelder

**Denne artikkelen bygger på «[[:nb:Delfiakake|Delfiakake]]» frå ,  den 10. juli 2023.*  
 

## Bakgrunnsstoff
NM i orientering 2000

**Noregsmeisterskapen i orientering 2000** vart avvikla i tida 14. til 17. september i Asker med Asker Skiklubb som arrangør. Menn og kvinner tevla i klassisk og kort løype, samt stafett. Bjørnar Valstad vann gullmedalje i alle tre øvingane for menn.

## Menn
### Normal-løype





### Kort løype





### Stafett





## Kvinner
### Klassisk løype





### Kort løype





### Stafett





## Kjelder
*Arbeiderbladet 15. september 2000
*Arbeiderbladet 18. september 2000
Matthias Merz

**Matthias Merz** () er ein sveitsisk tidlegare orienteringsløpar frå Menziken. Han vart  verdsmeister i klassisk løype i 2007 og fekk stafett-gull under VM 2009.

## Aktiv
Merz var heilt suveren då han ved verdsmeisterskapen 2007 i Ukraina slo andremann på klassiskdistansen med nærare 4 enn 3 minutt. På kortdistansen var han nær ved å vinn gull nummer 2, han enda 0,9 sekund bakom franske Thierry Gueorgiou. To år seinare la Merz beslag på bronseplassen på mellomdistansen ved VM i Ungarn. Under VM 2012 ved Lausanne sprang han i mål til sølvmedalje både på den klassiske distansen og kortdistansen, bak høvesvis Olav Lundanes frå Noreg og sin eigen landsmann, Matthias Kyburz.

Tida frå 2005-10 sanka Merz tre VM-bronsar og eitt VM-gull i stafett. I 2007 gjekk han til topps i alle tre tevlingane ved den nordiske meisterskapen på Bornholm; klassisk løype, kort løype og stafett. Året etter vann han EM-gull i stafett for Sveits.

Merz vart tredjemann i verdscupen i orientering i 2008, 2011 og 2012.

### Medaljar og plasseringar i verdsmeisterskap
*VM 2005: Bronsemedalje i stafett
*VM 2007: Gull på klassiskdistansen, sølv på kortdistansen
*VM 2008: Bronsemedalje i stafett, nr 5  på klassiskdistansen
*VM 2009: Bronse på mellomdistanse, gull i stafett
*VM 2010: Bronsemedalje i stafett
*VM 2011: Nr 6 på kortdistansen
*VM 2012: Sølv på klassisk- og kortdistansen
*VM 2013: Nr 6 på klassiskdistansen

## Kjelder

**Denne artikkelen bygger på «[[:de:Matthias Merz|Matthias Merz]]» frå ,  den 11. juli 2023.*
Besigheim

**Besigheim** er ein by og ein todelt kommune i forbundslandet Baden-Württemberg i Tyskland, 13 km nord om Ludwigsburg og 15 km sør om Heilbronn. Kommunen omfattar 16,8 km² og hyser i alt 12&nbsp;909 ibuarar i 2022.

Byen Besigheim ligg ved åmotet mellom Neckar og den mindre elva Enz. Han voks fram på 1100-talet og er nasjonalt kjent for gamlebyen med mange bindingsverkshus frå mellomalderen.

## Kjelder

**Denne artikkelen bygger på «[[:de:Besigheim|Besigheim]]» frå ,  den 11. juli 2023.*  

## Bakgrunnsstoff

*
Vaihingen an der Enz

**Vaihingen an der Enz** er ein by og ein kommune i forbundslandet Baden-Württemberg i Tyskland, 15 kilometer vest om Ludwigsburg og 24 kilometer nordvest om Stuttgart. Kommunen er 73,4 km² vid med om lag 29&nbsp;000 ibuarar. Byen ligg på austbreidda av elva Enz.

Byen Vaihingen voks fram i mellomalderen.

## Kjelder

**Denne artikkelen bygger på «[[:en:Vaihingen an der Enz|Vaihingen an der Enz]]» frå ,  den 11. juli 2023.*  

## Bakgrunnsstoff

*
Steinheim an der Murr

**Steinheim an der Murr** er ein by og ein kommune i forbundslandet Baden-Württemberg i Tyskland. Kommunen med 12&nbsp;000 ibuarar og eit flatemål på 23,2 km² ligg ved elva Murr, 9 kilometer vest om Ludwigsburg.

Steinheim er vide kjend for funnet av *[[Homo steinheimensis]]* i 1933. Den kringom 250&nbsp;000 år gamle hovudskallen er det tredje eldste funnet i Europa frå den tidlege historia til mennesket.

## Kjelder

**Denne artikkelen bygger på «[[:de:Steinheim an der Murr|Steinheim an der Murr]]» frå ,  den 11. juli 2023.*  

## Bakgrunnsstoff

*
Årbybåten

**Årbybåten** er restane av ein fire meter lang robåt, som vart funnen i 1938. Han var del av ei båtgrav frå vikingtida. Grava låg på land i Årby nær Uppsala i Sverige. Funnet er datert til 859-950. I båten låg restane av ei kvinne, som var gravlagt saman med ein hest og ein hund. 

Samanliknar ein byggemåten med småbåtane i Gokstadfunnet, frå omlag same tid, er den viktigaste skilnaden at Årbybåten har ein breid og grunn kjøl. Han manglar betar eller tverbjelkar.

I 2002 var båten, hesten og hunden stilt ut på Historiska Museet i Stockholm. Der er laga fleire rekonstruksjonar av båten, mellom dei «Ottar» frå 1998.

## Kjelder

**Denne artikkelen bygger på «[[:en:Årbybåden|Årbybåden]]» frå ,  den 10. juli 2023.*  

## Bakgrunnsstoff
*Årbybåten ved shm.se
Pastel de nata

**Pastel de nata** eller **pastel de Belém** er eit portugisisk bakverk laga av butterdeig med eggekrem.

Pastel de Belém er laga av ein sprø butterdeigbotn fylt med ein krem ​​laga av mjølk, egg, sukker, sitron og kanel. I pastel de nata er sitron ofte utelaten.

Pastel de nata vert tilbydd på mange kafear og konditori i Portugal og rundt om i verda, særleg i tidlegare portugisiske koloniae. Den originale oppskrifta tilhøyrer no utelukkande Fábrica dos Pastéis de Belém i Lisboa, og berre bakverk frå denne verksemda kan kallast Pastél de Belém. I fabrikk-kafeen vert bakverket framleis tradisjonelt ete varmt og dryst med melis og kanel. Fabrikken produserer meir enn 10 000 bakverk kvar dag.

I 2009 kåra *[[The Guardian]]* pastel de Nata til ein av dei 50 beste rettane i verda.

## Historia

I 1837 byrja munkar i Hieronymittklosteret i Belém å selje pastélar for å få inntekter til å forsørgje seg sjølve. På den tida var Belém ikkje ein del av Lisboa, men dampbåtar tok turistar frå Lisboa til Belém. Hieronymittklosteret og Belémtårnet tiltrekte seg etter kvart talrike turistar, og desse hjelpte til med å spre Pastéis de Belém utover i verda.

Liknande bakverk er kjende før 1700-talet av katolske munkar og nonner i Santa Maria de Belém i Lisboa.

## Galleri

Fil:Pastéls de Belem 23 Bak 44.jpg|Baking av pastél de Belém
Fil:Pastéls de Belem 23 Bak 45.jpg|Bakebrett med pastél de Belém
Fil:Portugal 2013 - Lisbon - 072 (10893843423).jpg|Mange pastél de Belém
Fil:Torre e pastel de Belém.jpg|Pastel de Belém med Belémtårnet i bakgrunnen.


## Kjelder

**Denne artikkelen bygger på «[[:nb:Pastél de Nata|Pastél de Nata]]» frå ,  den 11. juli 2023.*  

## Bakgrunnsstoff
Storhaugskipet

Restane etter **Storhaugskipet**, og kalla **Gunnarhaugskipet**, kjem frå ein gravhaug på  Avaldsnes på Nord-Karmøy i Rogaland i Noreg. Skipet vart funne i den såkalla Storhaugen, på garden Gunnarshaugen. Skipet har vore av omlag same storleik som Gokstadskipet. Frå haugen har det i lang tid vorte transportert vekk jord. Då han var utgraven i 1890, av Anders Lorange, var skipsrestane i dårleg forfatning. Det vart funne restar av eit rikt gravgods.

## Skipet
Ved dendrokronologi er alderen sett til omlag år 770. Restane av ei skipsside har øvst eit bord med hol for årar. Under dette ripbordet har det vore to ekstra kraftige bord, som har gitt forsterking langskips. Ripbord med årehol vert tolka som at skipssida har vore for høg til oppåliggande keipar. Banda har ikkje gått frå esing til esing, man har stoppa nedanfor dei kraftige borda. Ripbordet vert støtta av korte toppband. Det er funne spor etter faste tofter, noko som har vore med på å forsterke skipet tverskips.

Ein har ikkje funne restar av kjølsvin eller mastefisk. Ein kan likevel ikkje avvise at skipet har hatt ei form for segl. Indisiar på det er høgt fribord og forsterka konstruksjon. Det er ikkje funne spor etter ein kjøl, noko som og kunne fortelje om  seglbruk.

Storhaugskipet vert tidsmessig plassert mellom Kvalsundfunnet og dei kjende vikingskipa frå Oslofjordområdet. Frå denne heller korte tidsbolken er det lite skipsfunn, og sjølv om lite er funne av Storhaugskipet representerar det ein overgang- elller eksprimentperiode.

## Kjelder
* Arne Emil Christensen: *Forfedrenes farkoster Norsk skipsbyggerkunst fra de eldste tider*, PAX FORLAG A/S, OSLO 2022, ISBN 978-82-530-4310-4
Woman from Tokyo

«**Woman from Tokyo**» er ein song av det engelske rockebandet Deep Purple. Han vart først gitt ut i 1973 på albumet deira *[[Who Do We Think We Are]]*, og seinare som singel. 

Låten var med på DVD-en *Deep Purple with OrchestraLive in Montreux* frå 2011 framført av Mark VIII-utgåva av Deep Purple (Gillan, Paice, Glover, Morse, Airey) med fullt symfoniorkester dirigert av Stephen Bentley-Klein.

## Bakgrunn
Deep Purple var eit av dei første rockebanda som opptredde i Japan tidleg på 1970-talet. Som ei hyllest skreiv bandet songen «Woman from Tokyo». Det var ein av dei siste låtane med vokalisten Ian Gillan, som forlét bandet i 1973 for å satsa på ein solokarriere. Songen inneheld japanske bilete som «the rising sun» og «an Eastern dream», og teksten handlar om ei japansk kvinne som sjarmerer forteljaren. «Woman from Tokyo» voks til å bli ein av dei mest populære songane til bandet og vart spelt mykje på radio. Trass i dette inkluderte ikkje bandet låten i live-settet sitt på den tida, og byrja først å spela han då dei reformerte seg i 1984..

Deep Purple si beundring for progressiv rock blir spegla i den lange drøymande soloen midt i låten. Denne soloen finst berre på albumversjonen og manglar på singelen, noko som forklarer den store skilnaden i lengda på dei versjonane.

## Mottaking
*[[Cash Box]]* kalla låten «den superdrivne rockaren som alle vil hoppa på med ein gong.» Dei kalla han òg ein «superladd rockar framført med stor energi av kongane av elektrisk rock.» *[[Record World]]* kalla den ein «cooker» og ein «rock 'em sock 'em item.»

«Woman from Tokyo» vart rangert som nummer 3 på Ultimate Classic Rock si liste over dei 10 beste Roger Glover-låtane.

Eduardo Rivadavia frå AllMusic meinte at «Woman from Tokyo» saman med «Rat Bat Blue» var dei einaste låtane frå *Who Do We Think We Are* som var gode. Han meinte at songen «hinta om stordomen frå tidlegare tider med sitt karakteristiske Ritchie Blackmore-riff.» 

## Salslister
«Woman from Tokyo» vart ein hit og nådde sjetteplassen på den nederlanske singellista. Songen nådde 16. plassen i Tyskland og 23. plassen i Belgia. Han vart ein smålåten suksess i USA, og nådde nr. 60 på hitlistene der. I Canada nådde han 62. plassen den 12. mai og kom inn att på lista i oktober, då han nådde 64. plassen.

## Kjelder

**Denne artikkelen bygger på «[[:en:Woman from Tokyo|Woman from Tokyo]]» frå ,  den 11. juli 2023.* 
*** oppgav desse kjeldene:*
Heli Jukkola

**Heli Jukkola** () er ein finsk tidlegare orienteringsløpar frå Noormarkku. Ho vann tre VM-gull, to EM-gull og vart i 2005 nordisk meister i stafett. 

## Karriere
Jukkola var bronsemedaljør på mellomdistansen i VM 2003 og VM 2004. I 2005 bidrog ho til at Rastikarhut-laget kom på andreplass i Venla-stafetten. Seinare i sesongen sprang ho inn til sølvmedalje på den klassiske distansen då Japan var vert for verdsmeisterskapen i orientering. Saman med Paula Haapakoski og særleg ankerkvinne Minna Kauppi utgjorde ho eit sterkt finsk stafettlag, ein trio som vann VM-stafetten både i 2006 og 2007. Under verdsmeisterskapen 2007 ved Kyiv delte elles Jukkola og Kauppi sigeren på den klassiske distansen, halvtanna minutt føre legendariske Simone Niggli-Luder på tredjeplass.

I europameisterskap i orientering tok Jukkola fem medaljar fordelt på to meisterskap. I Otepää i 2006 vann ho stafettgull, saman med Haapakoski og Kauppi, sølvmedalje på klassiskdistansen og bronsemedalje på mellomdistansen. Sommaren 2008 sprang Jukkola inn til triumf på mellomdistansen i Ventspils, landskvinnene Merja Rantanen og Minna Kauppi syrgde for at alle medaljane for til Finland. På kortdistansen i Latvia vart Jukkola nummer 2, norske Anne Margrethe Hausken vart nummer 1.

### Medaljar og plasseringar i verdsmeisterskap
*VM 2003: Bronsemedalje på mellomdistansen
*VM 2004: Bronse på mellomdistansen, sølv i stafett 
*VM 2005: Sølvmedalje på klassiskdistansen
*VM 2006: Gull i stafett, nr 4 på klassiskdistansen
*VM 2007: Gull på klassiskdistanse, sølv på mellomdistanse, gull i stafett
*VM 2008: Nr 5 på kortdistansen

## Kjelder

**Denne artikkelen bygger på «[[:nb:Heli Jukkola|Heli Jukkola]]» frå ,  den 12. juli 2023.*  

## Bakgrunnsstoff
NM i orientering 2001

**Noregsmeisterskapen i orientering 2001** vart avvikla i tida 6. til 9. september i Klæbu i [Sør-Trøndelag]]. Menn og kvinner tevla i klassisk og kort løype, samt stafett.

## Menn
### Normal-løype





### Kort løype





### Stafett





## Kvinner
### Klassisk løype





### Kort løype





### Stafett





## Kjelder
*Dagsavisen 7. september 2001
Tapani Talo

**Tapani Talo** () er ein finsk-amerikansk arkitekt, som òg har arbeid som lydteknikar. Han er mest kjend som studioteknikar for Rolling Stones Mobile tidleg og midt i 1970-åra.

## Karriere
Han vart fødd i Lahti i Finland i 1950 og flytta til Australia saman med foreldra då han berre var eitt år gammal. Familien returnerte til Finland i slutten av 1950-åra. Talo jobba som lydteknikar i Dipoli kongressenter i Otnäs i Esbo frå 1967 til 1972. Samtidig arbeidde han som frilansfotograf for ulike magasin og var òg DJ.

I desember 1972 drog han til Abbey Road Studios i London og enda opp med å jobba for George Martin sitt Associated Independent Recording-studio. I februar 1973 jobba han som teknikar på Black Sabbath sine konsertar i Europa, og frå desse opptaka laga dei livealbumet *[[Live at Last av Black Sabbath|Live at Last]]*. I mars same år var han i Frankrike for å spela inn eit album for bandet kalla Tucky Buzzard. Produsenten deira var Bill Wyman, som deretter hyra Talo til å jobba for Rolling Stones sitt mobilstudio. Der jobba han fram til 1977.

I 1974 byrja Talo arkitektstudia i London og heldt fram dei i Indiana etter at han flytta til USA i 1977. Sidan 2002 har han drive sitt eige studio, NY Super Studio Architects i New York.

## Innspelingar
*Black Sabbath: *[[Live at Last av Black Sabbath|Live at Last]]* (1973/1980)
*Traffic: *[[On the Road av Traffic|On the Road]]* (1973)
*The Rolling Stones: *[[Brussels Affair]]* (1973/2011)
*The Rolling Stones: *[[It's Only Rock 'n Roll]]* (1974)
*Deep Purple: *[[Burn av Deep Purple|Burn]]* (1974)
*The Who: *[[Greatest Hits Live av The Who|Greatest Hits Live]]* (1974/2010)
*The Rolling Stones: *[[Black and Blue]]* (1976)
*Deep Purple: *[[Made in Europe]]* (1976)
*Led Zeppelin: *[[Led Zeppelin DVD]]* (1975/2003)
*Bad Company: *[[Run with the Pack]]* (1976)
*The Rolling Stones: *[[Love You Live]]* (1977)
*Rainbow: *[[Live in Germany 1976]]* (1976/1990)
*Status Quo: *[[Live! av Status Quo|Live!]]* (1977)

## Kjelder

**Denne artikkelen bygger på «[[:en:Tapani Tapanainen|Tapani Tapanainen]]» frå ,  den 12. juli 2023.* 
*** oppgav desse kjeldene:*
Soldier of Fortune av Deep Purple

«**Soldier of Fortune**» er ein bluesrockeballade skriven av Ritchie Blackmore og David Coverdale og opphavleg gjeven ut av Deep Purple i 1974 på albumet *[[Stormbringer av Deep Purple|Stormbringer]]*. Sjølv om Deep Purple aldri har gitt ut songen på singel og han aldri har lege på hitlistene, har han utvikla ein kultstatus gjennom åra og har vorte covra av mange artistar og band.

## Utgjevingar
«Soldier of Fortune» har vorte gitt ut på fleire album sidan *Stormbringer*:
* *[[Stormbringer av Deep Purple|Stormbringer]]* (1974)
* *[[Last Concert in Japan]]* (1977)
* *[[Fireworks]]* (berre Italia) (1985)
* *[[This Time Around: Live in Tokyo]]* (2001)
* *[[The Platinum Collection av Deep Purple|The Platinum Collection]]* (2005)
* *[[Deepest Purple: The Very Best of Deep Purple]]*' 30-årsjubileumsutgåve (2010)

## Andre versjonar
* Whitesnake sin versjon dukka først opp på livealbumet *[[Starkers in Tokyo]]* frå 1997, seinare på *[[The Silver Anniversary Collection]]* (2003), *[[30th Anniversary Collection av Whitesnake|30th Anniversary Collection]]* (2008) og *[[Made in Britain/World Record (Live)]]* (2013), deretter i ein studioversjon i 2015 på albumet deira *[[The Purple Album av Whitesnake|The Purple Album]]*, som òg vart gitt ut som singel.
* Opeth spelte inn ein versjon som først vart gitt ut som bonusspor på spesialutgåva av 2005-albumet *[[Ghost Reveries]]*, deretter som singel 6. mars 2007. Roadrunner Records har Opeth-versjonen blant sine 13 villaste coverlåtar, og kallar han ein trufast cover og framheva gitarist/vokalist Mikael Åkerfeldt sin «uventa sjelfulle vokal».
* Black Majesty på albumet *[[Tomorrowland av Black Majesty|Tomorrowland]]* frå 2007.
* Bosquito på 2003-albumet *[[Cocktail Molotov]]*.
* Blackmore's Night på 2002-albumet *[[Past Times with Good Company]]*.
* Gyula Vikidál i ungarsk versjon på soloalbumet hans frå 1985 under tittelen «Szerencse katonája».
* Jiří Schelinger i ein tsjekkisk versjon i 1977 under tittelen «Šípková Růženka» («Tornerose»).

## Kjelder

**Denne artikkelen bygger på «[[:en:Soldier of Fortune (song)|Soldier of Fortune (song)]]» frå ,  den 12. juli 2023.* 
*** oppgav desse kjeldene:* &nbsp;
Faxe Kondi

**Faxe Kondi** er ein brus som vert framstilt av Faxe Bryggeri i Faxe på det sørlege Sjælland i Danmark. 

Brusen inneheld druesukker og blei introdusert i 1971 i samarbeid med fotballspelar og lege Knud Lundberg. Forutan i Danmark har Faxe Kondi også ein stor marknad på Grønland.

Dei danske rapparane Klumben og Raske Penge hadde i 2012 ein dansk hit med songen «Faxe Kondi».

Faxe Kondi kjem i ei rekkje smaksvariantar med og utan sukker.

## Kjelder

**Denne artikkelen bygger på «[[:nb:Faxe Kondi|Faxe Kondi]]» frå ,  den 10. juli 2023.*  
 

## Bakgrunnsstoff
* Offisiell nettside
* ''Klumben & Raske Penge: Faxe Kondi og Rundt'' (Live @ Husk Lige Tandbørsten), youtube.com
Kvit pizza

**Kvit pizza** eller **pizza bianca** er ein italiensk pizza utan tomatsaus. Tomatsausen er ofte erstatta av kvit saus, for eksempel laga av rømme, pesto, eller creme fraiche. Ein typisk kvit pizza består av deig, olivenolje, lauk og ost.

Kvit pizza blei fyrst laga i Roma. Pizzaen blei laga enkelt, og minte gjerne meir om brød enn pizza. Pizzaen blei ofte servert til skulebarn når dei kom heim frå skulen, før middag, eller som brød ved sida av anna mat, som pasta eller kjøtretter. 

## Galleri

File:Naples Salmon Pizza.jpg
File:White Pizza (4966174358).jpg
File:Roasted garlic white pizza (14130894452).jpg


## Kjelder

**Denne artikkelen bygger på «[[:nb:Hvit pizza|Hvit pizza]]» frå ,  den 13. juli 2023.*  

## Bakgrunnsstoff
Knocking at Your Back Door

«**Knocking at Your Back Door**» er ein song av det engelske hardrockbandet Deep Purple, det første sporet på albumet *[[Perfect Strangers]]*, som kom ut i oktober 1984. Låten vart skriven av Ritchie Blackmore, Ian Gillan og Roger Glover. Han vart mykje spelt på radio på den tida og vart brukt av Seattle SuperSonics i introen til lagoppstillinga under heimekampane.

## Bakgrunn
Songen handlar tekstmessig om analsex, då han bruker ulike seksuelle indikasjonar gjennom heile songen. Ian Gillan kommenterte:

Etter å ha fått mykje radiospeling, vart låten gitt ut kommersielt i USA i desember 1984, medan han i Storbritannia vart gitt ut som andre singel frå albumet *Perfect Strangers* i juni 1985.

«Knocking at Your Back Door» var ein fast del av livesettet til bandet fram til 1994 og sporadisk sidan då. Konsertalbum som inneheld låten er: *[[Nobody's Perfect av Deep Purple|Nobody's Perfect]]* (1988), *[[In the Absence of Pink]]* (1991), *[[Come Hell or High Water]]* (DVD, 1994), *[[Live in Europe 1993]]* (2007) og *[[Live at Montreux 2011]]* (2011)

## Salslister

## Kjelder

**Denne artikkelen bygger på «[[:en:Knocking at Your Back Door|Knocking at Your Back Door]]» frå ,  den 13. juli 2023.* 
*** oppgav desse kjeldene:* &nbsp;
Crème fraîche

**Crème fraîche** eller **creme fraiche** ([IPA: ], fransk for ‘frisk fløyte’) er ein tjukk fløyte som er syrna med ein bakteriekultur, men ikkje så sur eller tjukk som rømme. Crème fraîche var opphavleg eit fransk produkt, men er idag tilgjengeleg også andre stader.

Hovudskilnaden på rømme og crème fraîche er at crème fraîche er homogenisert. Difor er crème fraîche godt egna til å koke, noko rømme ikkje er sidan han lett sprekk ved koking.

## Bilder

Raspberries with crème fraîche and sugar.jpg|Bringebær med crème fraîche og sukker
Quatre-quarts with crème fraîche and blueberries.jpg|Kake med crème fraîche og blåbær
Oat Cake with Samon & Creme Fraiche.jpg|Havrebrød med laks og crème fraîche
Chilled asparagus soup.jpg|Aspargessuppe med crème fraîche og rosa peparkorn


## Kjelder

**Denne artikkelen bygger på «[[:nb:Crème fraîche|Crème fraîche]]» frå ,  den 14. juli 2023.*  

## Bakgrunnsstoff
Daniel Hubmann

**Daniel Hubmann** () er ein sveitsisk orienteringsløpar frå Eschlikon. Han er seksfaldig verdsmeister individuelt og to gongar i stafett. I seks sesongar gjekk han til topps i verdscupen i orientering.

## Aktiv
Hubmann kom på andreplass på kortdistansen ved VM 2005 og i VM 2006, begge gongane bak svenske Emil Wingstedt. Han vann sitt fyrste VM-gull i 2008 på klassiskdistansen, ein meisterskap der han også sikra seg sølv- og bronsemedalje. Endå betre gjorde han det i verdsmeisterskapen i 2009. Han forsvarte då VM-tittelen på klassiskdistansen og vann stafetten med Sveits, i tillegg tok han ein sølv- og ein bronsemedalje. Sidan heldt han fram å vinne medalje i nesten kvart einaste verdsmeisterskap i åra fram til 2021. Han vann gullmedaljen på kortdistansen ved VM 2011, VM 2017 og VM 2018, og på mellomdistansen i 2015. Åra frå 2015 til 2021 sanka han 8 VM-gull, 10 VM-sølv og ni VM-bronsar.

Hubmann var beste poengplukkar i verdscupen i orientering åra 2008-11 og 2014-15. Bortsett frå 2012-sesongen var han årleg ein av dei tre beste i verdscupen i tida frå 2005 til 2017.

Hubmann vart europameister på klassiskdistansen i 2010 i Primorsko, og på kortdistansen i Ticino i 2018. I alt vann han 10 (2-6-2) EM-medaljar.

### Medaljar og plasseringar i verdsmeisterskap
*VM 2005: Sølv på kortdistansen, bronse i stafett
*VM 2006: Sølvmedalje på kortdistansen
*VM 2007: Nr 4 på kortdistansen
*VM 2008: Gull på klassiskdistansen, sølv på kortdistansen, bronse i stafett
*VM 2009: Gull på klassiskdistansen, sølv på mellomdistansen, bronse på kortdistansen, gull i stafett
*VM 2010: Bronse på mellomdistansen og i stafett
*VM 2011: Gullmedalje på kortdistansen
*VM 2013: Nr 5 på mellomdistansen
*VM 2014: Sølv på klassiskdistansen, kortdistansen og i stafett
*VM 2015: Gull på mellomdistansen, sølv på klassiskdistansen, gull i stafett
*VM 2016: Bronse både på klassiskdistansen, mellomdistansen og på kortdistansen, sølv i stafett
*VM 2017: Gull på kortdistansen
*VM 2018: Gull på kortdistansen, sølv på mellomdistansen og i stafett
*VM 2019: Bronsemedalje på klassiskdistansen
*VM 2021: Nr 4 på klassiskdistansen

## Kjelder

**Denne artikkelen bygger på «[[:en:Daniel Hubmann|Daniel Hubmann]]» frå ,  den 14. juli 2023.*
Anne Margrethe Hausken

**Anne Margrethe Hausken Nordberg** () er ein norsk farmasøyt og orienteringsløpar frå Karmøy, busett i Oslo. Ho vart verdsmeister i 2008 på kortdistansen og vann VM-gull i stafett i 2009 og 2013. Totalt sanka ho 11 (3-5-3) medaljar i verdsmeisterskap. Ho er gift med Anders Nordberg.

## Aktiv
I 2005 tok Hausken VM-sølv på sprintdistansen og på stafetten. I 2008 sprang ho inn til fyrsteplass både på kort- og klassiskdistansen ved europameisterskapen i orientering. Også i verdsmeisterskapen 2008 sigra ho på kortdistansen. Ved sesongslutt stod ho som vinnar av verdscupen i orientering.

I 2009 tok Hausken seg av den andre etappen for det norske laget som vann gull i VM-stafetten i Miskolc i Ungarn. Betty-Ann Bjerkreim Nilsen opna for Noreg, Marianne Andersen avslutta. Fire år seinare sikra Hausken seg sitt andre stafettgull i VM, då på lag med Heidi Bagstevold og Mari Fasting. Under VM 2016 vart ho bronsemedaljør på klassiskdistansen.

Hausken sigra i den svenske O-Ringen i 2008 og 2015. Åra 2005-15 vann ho 10 tevlingar i verdscupen i orientering. Åra frå 2001 til 2022 vann ho 22 NM-gull i individuelle tevlingar, mellom anna 5 på langdistansen. I NM-stafetten for kvinner har ho delteke på vinnarlaget heile 14 gongar, sist då ho var 46 år gammal.  

### Medaljar og plasseringar i verdsmeisterskap
*VM 2003: Nr 6 på kortdistansen
*VM 2005: Sølv på kortdistansen og i stafett
*VM 2006: Nr 6 på klassiskdistansen
*VM 2007: Bronse i stafett, nr 4 på klassiskdistansen
*VM 2008: Gullmedalje på kortdistansen
*VM 2009: Gull i stafett, nr 6 på klassiskdistansen
*VM 2010: Sølv i stafett, nr 8 på klassiskdistansen
*VM 2012: Bronse i stafett, nr 5 på klassiskdistansen
*VM 2013: Gullmedalje i stafett
*VM 2015: Sølv i kvinnestafetten og i mixstafetten, nr 7 på klassiskdistansen
*VM 2016: Bronsemedalje på klassiskdistansen
*VM 2017: Nr 4 på klassiskdistansen
*VM 2019: Nr 5 på mellomdistansen

### Ymse
Frå 2006-11 var Hausken leiar i Olympiatoppen sin utøvarkomité, ho avløyste skiskyttaren Halvard Hanevold. Ho var den fyrste frå ein ikkje-olympisk idrett med det vervet.

## Kjelder

* Anne Margrethe Hausken Nordberg i *Store norske leksikon*
NM i orientering 2002

**Noregsmeisterskapen i orientering 2002** vart avvikla i tida 5. til 8. september i Skien og Bø i Telemark. Menn og kvinner tevla i klassisk og kort løype, samt stafett. Hanne Staff røska med seg tre gullmedaljar av tre moglege.

## Menn
### Normal-løype





### Kort løype





### Stafett





## Kvinner
### Klassisk løype





### Kort løype





### Stafett





## Kjelder
*Tønsbergs Blad 6. september 2002
NM i orientering 2003

**Noregsmeisterskapen i orientering 2003** vart avvikla i tida 4. til 7. september i Berkåk i Sør-Trøndelag. Menn og kvinner tevla i klassisk og kort løype, samt stafett. 

## Menn
### Normal-løype





### Kort løype





### Stafett





## Kvinner
### Klassisk løype





### Kort løype





### Stafett





## Kjelder
*Dagsavisen 5. september 2003
*Dagsavisen 5. september 2003
Emmendingen

**Emmendingen** er ein by og ein kommune sørvest i forbundslandet Baden-Württemberg i Tyskland. Kommunen omfattar 33,8 km² og hyser kringom 29&nbsp;000 ibuarar. Byen ligg ei 14 kilometer nord om Freiburg im Breisgau.

Byen er den mest folkerike i Landkreis Emmendingen og sentrum for krinsområdet. 

## Kjelder

**Denne artikkelen bygger på «[[:de:Emmendingen|Emmendingen]]» frå ,  den 14. juli 2023.*  

## Bakgrunnsstoff

*
Teningen

**Teningen** er ein småby og ein kommune sørvest i forbundslandet Baden-Württemberg i Tyskland. Kommunen omfattar 40,3 km² og hyser vel 12&nbsp;000 ibuarar. Kommunen ligg 2-3 kilometer vest om Emmendingen og nærare 20 kilometer nord om Freiburg im Breisgau.

## Kjelder

**Denne artikkelen bygger på «[[:de:Teningen|Teningen]]» frå ,  den 14. juli 2023.*  

## Bakgrunnsstoff

*
Songen Perfect Strangers

«**Perfect Strangers**» er ein song av det engelske hardrockbandet Deep Purple. Det er tittelsporet på comebackalbumet *[[Perfect Strangers]]* frå 1984.

Det er ein av dei få Deep Purple-komposisjonane som ikkje inneheld ein gitarsolo. Likevel har grunnleggjaren og gitaristen i bandet Ritchie Blackmore kalla han favorittlåten sin frå Deep Purple. Teksten er inspirert av Elric-bøkene av Michael Moorcock.

## Andre versjonar
*Dimmu Borgir på albumet *[[Abrahadabra av Dimmu Borgir|Abrahadabra]]* som bonusspor. 
*Progressive metal-bandet Dream Theater på EP-en deira *[[A Change of Seasons]]*. Dream Theater framførte han òg live på eit BBC Radio-show med Iron Maiden-vokalisten Bruce Dickinson som vokalist. Bandet framførte han òg under pseudonymet Nightmare Cinema i mellomspela under konsertane når dei bytte instrument.
*Hardrock-vokalisten Jørn Lande på soloalbumet *[[Unlocking the Past]]*.
*Den finske duoen Timo Kotipelto og Jani Liimatainen under konsertar og på studioalbumet *[[Blackoustic]]*.
*Det amerikanske doom metal-bandet Yob gav ut «Perfect Strangers» som ein frittståande singel.

## Medverkande
* Ritchie Blackmore – gitar
* Ian Gillan – vokal
* Roger Glover – bass
* Jon Lord – orgel
* Ian Paice – trommer

## Salslister

## Kjelder

**Denne artikkelen bygger på «[[:en:Perfect Strangers (Deep Purple song)|Perfect Strangers (Deep Purple song)]]» frå ,  den 14. juli 2023.* 
*** oppgav desse kjeldene:* &nbsp;
Vavoom: Ted the Mechanic

«**Vavoom: Ted the Mechanic**» er den første songen på *[[Purpendicular]]*, det første studioalbumet til Deep Purple med gitaristen Steve Morse. Songen er kjend for bruken sin av klypeharmoniar. Han heldt fram med å vere den første låten på konsertane deira etter albumutgivinga, slik at Morse kunne starta showet med å spela dei første tonane frå det nye albumet.

Songaren Ian Gillan har uttalt at teksten er basert på ei sann historie om ein mann han ein gong møtte på ein pub under innspelinga av 1987-albumet *[[The House of Blue Light]]*. Dei to byrja å snakka saman, og Gillan skreiv ned historia hans på nokre serviettar som han deretter la bort og gløymde. Han fann dei igjen fleire år seinare, og dei vart grunnlaget for teksten til «Vavoom: Ted the Mechanic». Songen var fast på konsertane under *Purpendicular*-turneen, og vart òg spelt på seinare turnear.

«Vavoom» i tittelen til songen kjem frå slutten av kvart vers, der Gillan seier ordet som leiar inn i refrenget. På alle livealbum som inneheld låten, er tittelen likevel berre oppført som «Ted the Mechanic».

## Medverkande
*Ian Gillan – vokal
*Steve Morse – gitar
*Roger Glover – bass
*Jon Lord – orgel
*Ian Paice – trommer

## Kjelder

**Denne artikkelen bygger på «[[:en:Vavoom: Ted the Mechanic|Vavoom: Ted the Mechanic]]» frå ,  den 14. juli 2023.* 
*** oppgav desse kjeldene:* &nbsp;
Waldkirch i Baden-Württemberg

**Waldkirch** er ein by og ein kommune sørvest i forbundslandet Baden-Württemberg i Tyskland. Kommunen omfattar 48,5 km² og hyser kringom 22&nbsp;000 ibuarar. Byen ligg lengst vest i Schwarzwald, ei 15 kilometer nord-nordaust om Freiburg im Breisgau.

Sick, ein multinasjonal produsent av optiske sensorar, har hovudsete i Waldkirch. Det same har berg- og dalbaneprodusenten Mack Rides.

## Kjelder

**Denne artikkelen bygger på «[[:de:Waldkirch|Waldkirch]]» frå ,  den 14. juli 2023.*  

## Bakgrunnsstoff

*
Any Fule Kno That

«**Any Fule Kno That**» er ein song av Deep Purple, gjeven ut som opningssporet på albumet deira *[[Abandon]]* i 1998. Vokalisten Ian Gillan har ei talt ord-tilnærming i versa i songen, som kan samanliknast med rapping. Det er òg eit av dei sjeldne tilfella der teksten hans er eksplisitt, i dette tilfellet med ordet «shit». Den uvanlege stavemåten av tittelen kjem frå Nigel Molesworth-bøkene.

## Medverkande
*Ian Gillan – vokal
*Steve Morse – gitar
*Roger Glover – bass
*Jon Lord – orgel
*Ian Paice – trommer

## Kjelder

**Denne artikkelen bygger på «[[:en:Any Fule Kno That|Any Fule Kno That]]» frå ,  den 15. juli 2023.* 
*** oppgav desse kjeldene:*
Rasmus P. Mork

**Rasmus Pedersson Mork**, til vanleg **R.P. Mork**, () var ein norsk meierileiar frå Volda.

## Liv og virke
### Bakgrunn
Mork var fødd utanfor ekteskap i Håvik i Volda. Mor hans, Ane Lisbet, som var dotter til Jakob Rasmusson Vassbotn, budde der hos ein slekting. Før Rasmus var året gammal, døydde mora. Han voks sidan opp hos ein farbror på Mork i Volda. Rasmus tok i 1888 eksamen ved Romsdals amts Landbruksskole og i 1890 ved Hegra Meieriskole. Dei komande åra var han fyrst styrar av Statens Meieriskole i Øystese, deretter av Vefsn Meieri 1893–1896. 

### Karriere
I 1896 busetet han seg i Ørsta og leia Ørsta Meieri i over ti år. Han starta eige meieri i Ålesund 1906 og flytta til byen i 1909. Meieriet i Ålesund var landets fyrste «sjømeieri», eit meieri der mjølka vart frakta frå bøndene med båt. Han overdrog verksemda til Sunnmøre Meieri i 1918. Frå 1919 til 1934 var han meierikonsulent i Møre fylke og i Sogn og Fjordane.

Mork engasjerte seg i samfunnstyringa; i si tid medlem i Ørsta heradsstyre, Ålesunds bystyre og formannskap og av Borgund heradsstyre. Han var styreformann i Borgund elektrisitetsverk, formann i representantskapen til Ålesunds nye Kredittbank og formann i Romsdal og Møre fylkes meieriforening. Mork var òg heidersmedlem i Norske meierifolks landsforening og var tildelt kongens fortjenstmedalje i gull.

Han var far til Rasmus J. Mork.

## Kjelder

*«Meieripioneren R.P. Mork - og gneisten som brenn», av Olav Aarflot i Møre-Nytt 1983.
**Denne artikkelen bygger på «[[:nb:Rasmus P. Mork|Rasmus P. Mork]]» frå ,  den 15. juli 2023.*
Endingen am Kaiserstuhl

**Endingen am Kaiserstuhl** er ein by og ein kommune sørvest i forbundslandet Baden-Württemberg i Tyskland. Kommunen omfattar 26,7&nbsp;km² og hyser 10&nbsp;532 ibuarar (2022). Byen ligg på nordsida av åsen Kaisterstuhl, 25 kilometer nordvest om Freiburg im Breisgau.

Framstilling av vin er ei viktig næring i kommunen.

## Kjelder

**Denne artikkelen bygger på «[[:de:Endingen am Kaiserstuhl|Endingen am Kaiserstuhl]]» frå ,  den 15. juli 2023.*  

## Bakgrunnsstoff

*
Bad Saulgau

**Bad Saulgau** er ein by og ein kommune søraust i forbundslandet Baden-Württemberg i Tyskland. Kommunen omfattar 97,3 km² og i underkant av 18&nbsp;000 ibuarar. To av tre bur i byen, resten er fordelt på 13 landsbyar og grender. Byen ligg 587 meter over havet, 27 km nord om Ravensburg.

Bad Saulgau fekk kjøpstads-privilegium i 1239 av den tysk-romerske keisaren. 

Vasskiljet mellom Rhinen og Donau er ved landsbyen Lapertweiler aust i kommunen. Vatnet som renn mot sørvest renn mot Rhinen, vatn som renn nordover hamnar i Donau.    

## Kjelder

**Denne artikkelen bygger på «[[:de:Bad Saulgau|Bad Saulgau]]» frå ,  den 15. juli 2023.*  

## Bakgrunnsstoff

*
NM i orientering 2004

**Noregsmeisterskapen i orientering 2004** vart avvikla i tida 19. til 22. august ved Kongsvinger og Matrand i  Hedmark. Menn og kvinner tevla på normal- og mellomdistanse, samt stafett. 

## Menn
### Normaldistanse





### Mellomdistanse





### Stafett





## Kvinner
### Normaldistanse





### Mellomdistanse





### Stafett





## Kjelder
*Østlendingen 20. august 2004
*Oppland Arbeiderblad 23. august 2004
Sometimes I Feel Like Screaming

«**Sometimes I Feel Like Screaming**» er ein song på *[[Purpendicular]]*, det første studioalbumet til Deep Purple med gitaristen Steve Morse. Albumet kom ut i februar 1996. SOngen kom ut på CD-singel i lag med songen «».

Steve Morse hugsa korleis songen vart til: «"Sometimes I Feel Like Screaming" byrja med at eg spelte stille for meg sjølv. Roger og Jon høyrde kva eg heldt på med og sa: "Kva var det no igjen? La oss sjå om det fungerer saman med dette." Det vart ein song den dagen. Alle idear kan veksa frå ei spire til eit tre».

«Sometimes I Feel Like Screaming» var ein av dei første låtane som vart spelt inn med Steve Morse på gitar. Den inneheld ein skrytande melodisk stil og vokalutbrot av Ian Gillan og blir avslutta med ein gjenteken gitarsolo av Morse.

Songen var med på følgjande konsertalbum av Deep Purple: *[[Live at The Olympia '96]]* (1997), *[[Total Abandon: Australia '99]]* (1999), *[[In Concert with The London Symphony Orchestra]]* (2000), *[[The Soundboard Series]]* (2001), *[[Live at the Rotterdam Ahoy]]* (2002), *[[Live at Montreux 1996]]* (2006).

## Singel
Alle songar skrivne av Ian Gillan, Roger Glover, Jon Lord, Steve Morse, Ian Paice. 
# «Sometimes I Feel Like Screaming» (redigert versjon) - 4:35
# «» - 4:16
# «Sometimes I Feel Like Screaming» - 7:29

## Kjelder

**Denne artikkelen bygger på «[[:en:Sometimes I Feel Like Screaming|Sometimes I Feel Like Screaming]]» frå ,  den 14. juli 2023.* 
*** oppgav desse kjeldene:* &nbsp;
Lars Wenaas

**Lars Wenaas** ( er ein norsk forretningsmann. 

Lars Wenaas er frå Rauma. Saman med faren Sigmund og broren Nils utvikla han frå slutten av 1970-talet Wenaas til ein stor tekstilprodusent særleg innanfor arbeidsklede. Fortenesta vart investert i eigendom og utvikling av selskapet Wenaasgruppen. 

## Kjelder

**Denne artikkelen bygger på «[[:no:Lars Wenaas|Lars Wenaas]]» frå ,  den 16. juli 2023.*
Chicken tikka masala

**Chicken tikka masala** er ein britisk-indisk matrett.

Retten består av kyllingbitar laga i tandoor og servert i ein krydra saus som gjerne inneheld tomat og fløyte.

Retten er av britisk-indisk opphav og stammar truleg frå 1970-åra. 

Ordet «tikka» betyr ‘kryddermarinert kjøt- eller grønnsaksbit’ og ordet «masala» ‘krydder, krydderblanding’.

## Kjelder

**Denne artikkelen bygger på «[[:nb:Chicken tikka masala|Chicken tikka masala]]» frå ,  den 15. juli 2023.*  

## Bakgrunnsstoff
NM i orientering 2006

**Noregsmeisterskapen i orientering 2006** vart avvikla i tida 24. til 27. august i Drammen i Vest-Agder. Menn og kvinner tevla på normal- og mellomdistanse, samt stafett. 

## Menn
### Normaldistanse





### Mellomdistanse





### Stafett





## Kvinner
### Normaldistanse





### Mellomdistanse





### Stafett





## Kjelder
*Dagsavisen 25. august 2006
*Dagsavisen 28. august 2006
Maja Alm

**Maja Alm** () er ein dansk tidlegare orienteringsløpar som fire år i rad, 2015-18, vart verdsmeister på kortdistansen. I 2015 vann ho VM-gull for Danmark i både kvinnestafett og i mixstafett, også i 2016 vann ho VM-gull på mixstafetten.

## Aktiv
Alm hadde sin styrke i dei korte løpa. I fire år på rad vann ho kortdistansen i verdsmeisterskapen, i tillegg til at ho gjennom åra 2012-21 også tok ein sølvmedalje og to bronsemedaljar på distansen. I dei fire verdsmeisterskapane frå 2014 til 2017 var ho oftast ankerkvinne for danske stafettlag, både reine kvinnelag og såkalla mixlag, som til saman sanka tre gullmedaljar og like mange sølvmedaljar. Overmåte godt gjorde Alm det under verdsmeisterskapen 2015 i Inverness. I den innleiande mixstafetten sprang ho det danske mannskapet inn til siger, 1 minutt og 21 sekund føre Anne Margrethe Hausken og det norske sølvlaget. Dagen etter var Alm heilt suveren på kortdistansen, slo nummer med praktisk talt 40 sekund. Tre dagar seinare opna ho kvinnestafetten med eit løp som gav Danmark ei solid leiing som lagkameratane Ida Bobach og Emma Klingenberg omsette til dansk triumf. I VM 2016 i Sverige var Alm nær ved å kopiere denne gullrekka, men måtte i kvinnestafetten nøye seg med sølvmedalje, trass i at ho gjorde ein framifrå ankeretappe. 

Alm sanka til saman 7 gull-, 7-sølv og to bronsemedaljar i verdsmeisterskap. Frå fire ulike europameisterskap reiste ho med totalt 2 medaljar i sølv og 3 i bronse.

Åra 2010, 2014 og 2016 enda Alm på tredjeplassen i verdscupen i orientering. Tre gongar var ho med å vinne Venla-stafetten. Fyrste gongen i 2009 med svenske Ulricehamns OK og sidan 2013 og 2014 med OK Pan Århus.

### Medaljar og plasseringar i verdsmeisterskap
*VM 2011: Nr 4 på kortdistansen
*VM 2012: Sølvmedalje på kortdistansen
*VM 2013: Nr 4 på kortdistansen
*VM 2014: Bronse på kortdistansen, sølv i stafett
*VM 2015: Gull på kortdistansen, kvinnestafetten og mixstafetten
*VM 2016: Gull på kortdistansen og i mixstafett, sølv i kvinnestafett
*VM 2017:  Gull på kortdistansen og sølv på klassiskdistansen og i mixstafett
*VM 2018: Gull på kortdistansen og sølv på klassiskdistansen
*VM 2021: Bronsemedalje på kortdistansen

## Kjelder

**Denne artikkelen bygger på «[[:nb:Maja Alm|Maja Alm]]» frå ,  den 16. juli 2023.*
Christiania-Posten

***Christiania-Posten*** var ei norsk dagsavis som kom ut i Christiania med første utgåve 17. mai 1848. Dei første åra vart ho redigert av Carl Arntzen i samarbeid med Frederik Ludvig Vibe. I 1853 overtok Ludvig Kristensen Daa redaktørstolen og avisa endra karakter frå å ha vore konservativ til å bli meir liberal.

Avisa hadde mange ulike redaktørar fleire gongar før ho gjekk inn i 1863.

## Kjelder

**Denne artikkelen bygger på «[[:no:Christiania-Posten|Christiania-Posten]]» frå ,  den 16. juli 2023.*
Henry Irving

**Henry Irving** (fødd **John Henry Brodribb** ) var ein britisk sceneskodespelar frå viktoriatida. Han var kjend som ein skodespelar-manager fordi han tok det fulle ansvaret (tilsyn med settet, lyssetting, regi, rollebesetjing og dessutan spele hovudrolla) sesong etter sesong ved Lyceum Theatre, som etablerte han sjølv og ensemblet hans som representative for engelsk klassisk teater. Han var den fyrste skodespelaren til å bli adla. Bram Stoker arbeidde for Irving ei tid, og skal ha brukt han som inspirasjon til tittelfiguren i romanen *[[Dracula]]*.

## Kjelder

**Denne artikkelen bygger på «[[:no:Henry Irving|Henry Irving]]» frå ,  den 16. juli 2023.*
NM i orientering 2005

**Noregsmeisterskapen i orientering 2005** vart avvikla i tida 8. til 11. september i Drammen i Buskerud. Menn og kvinner tevla på normal- og mellomdistanse, samt stafett. Marianne Andersen, som representerte Nydalens Skiklubb, vann alle tre tevlingane ho deltok i.

## Menn
### Normaldistanse





### Mellomdistanse





### Stafett





## Kvinner
### Normaldistanse





### Mellomdistanse





### Stafett





## Kjelder
*Drammens Tidende 9. september 2005
*Halden Arbeiderblad 12. september 2005
Kimchi

**Kimchi** (hangul 김치|) er ein koreansk matrett, beståande av fermenterte grønsaker og iblant reker eller andre små sjødyr. Grønsakene varierer, men basisen er ofte kinakål saman med kvitlauk, reddik og frisk, raud chilipepar. Kimchi har ein sterk smak og duft og er nærast obligatorisk tilbehøyr til eit koreansk måltid.

Kimchi kan etast direkte, eller laga til saman med andre ingrediensar for å lage forskjellige retter. Nokre eksempel er kimchigryte (*kimchi jjigae*) og steikt ris med kimchi (*kimchi bokkeumbap*). Fordi kimchi er både smaksrik og sunn, har retten blitt stadig meir populær rundt om i verda.

## Historie

Historia til kimchi kan sporast langt tilbake i tid. Kimchi blei omtalt så tidleg som for 2600–3000 år sidan. Det fyrste skriftlege beviset for eksistensen til kimchi fins i den fyrste kinesiske diktsamlinga, *ShiKyung*. I denne boka vert kimchi kalla for «ji», nemninga som blei brukt før han blei kjend som «chimcahe».

Den tidlegaste typen kimchi bestod berre av salta grønsaker. Det var på 1100-talet at folk byrja å ha i andre typar krydder for å skape andre smakstypar og farger, slik som sur og søt smak, og kvit og oransje farge. 

Det var ikkje før tidleg på 1600-talet at den noverande kimchitypen oppstod. Han bestod av salta kinakål krydra med sterk chilipepar. Chilipepar var ukjend i Korea fram til tidleg på 1600-talet. Dette blei importert frå Japan eller Kina, der vestlege handelsmenn bringa det med seg fyrst.

Etter å ha krydra den salta kinakålen, vert kimchi lagra i ein behaldar i omtrent tre dagar før han er ferdig fermentert. Avhengig av individuelle preferansar kan lagringstida variere, og kimchien vil dimed få ein smak som kan vere alt frå tam til sur. Denne typen kimchi blei populær på 1800-talet. Han blir kalla *baechu kimchi*, og er fortsatt den vanlegaste og mest populære typen kimchi.

Tradisjonelt blei kimchi fermentert i keramikkrukker gravne ned i bakken. Om vinteren sørga denne forma for lagring av kimchi, kjend som *kimjang*, for at koreanarane kunne nyte kimchi i vintermånadane når ferske grønsaker ikkje var tilgjengelege.

## Anna
* Mange koreanarar lagrar kimchi i eit eige kjøleskap som er laga for å oppbevare kimchien under ein optimal temperatur, slik at fermenteringa blir riktig.

* Når ein tek bilete, seier sørkoreanarane ofte ordet «kimchi» på same måte som når engelskspråklege seier «cheese».

* Den fyrste koreanaren i verdsrommet, bioteknologen Yi So-yeon, serverte kimchi ombord på Den internasjonale romstasjonen. Korea Aerospace Research Institute (KARI) hadde utvikla ei romsikker kimchi-oppskrift ved å sterilisere maten med stråling, varme, frysing og innpakning.

## Kjelder

**Denne artikkelen bygger på «[[:nb:Kimchi|Kimchi]]» frå ,  den 16. juli 2023.* 

## Bakgrunnsstoff
* Korean Traditional Kimchi frå Korea Agro-Fisheries Trade Corp.
* Koreansk kimchi, syret kål, oppskrift frå Tinas Mat, frå nrk.no
* How to make kimchi, med bilete. Frå ein uoffisiell side om T-bana i Pyongyang i Nord-Korea
* Greg's kimchi, Greg sin eksperimentelle kimchi-oppskrift, med bilete
Bulgogi

**Bulgogi** (hangul 불고기) er ein koreansk matrett som består av storfekjøt. Direkte omsett betyr ordet ‘mat laga over open flamme’.

## Historikk
Opphavet til *bulgogi* er usikkert. Under Joeson-dynastiet blei retten kalla for *neobiani* (너비아니)

## Tillaging
Kjøtet blir først marinert i ei blanding av soyasaus, sukker, sesamolje, kvitlauk og andre ingrediensar som vårlauk eller sopp. Nokre gongar supplerer ein med nudlar avhengig av kva for ein region i landet ein er i. Det marinerte kjøtet blir deretter grilla over glødande trekol. I koreanske heimar brukar ein ofte ein berbar gassgrill, som blir plassert midt på bordet slik at alle kan plukke kjøtet direkte frå grillen. Ellers blir bordet fylt med skåler med ulike sideretter (banchan), ris og ferske grønsaker og salatblad. Normalt sett et ein retten med spisepinnar.

Bulgogi er fyrst og fremst ein enkel måte å lage til kjøt på. Retten kan bli førebudd, også i større mengder om nødvendig, blant anna med marinering av kjøt. I Korea er det ikkje uvanleg at ein marinerer fleire kilo kjøt samtidig, slik at det rekkjer til fleire middagar.

Retten kan bli laga med ulike typar kjøt, som *dak bulgogi* laga med kylling eller *dwaeji bulgogi* laga med svinekjøt.

## Utbreiing
Det finst ein egen fast-food *bulgogi*-hamburgar som vert seld mange stader.

Blant utlendingar er *bulgogi* og kimchi blant dei mest populære matrettene. Fordi mange ikkje likar den skarpe kimchi-smaken er *bulgogi* den koreanske matretten som flest utlendingar liker best.

## Falleri

Fil:Korean.food-Bulgogi-02.jpg|*Bulgogi* med *[[banchan]]*
Fil:Korean.food-Bulgogi-01.jpg|*Bulgogi*
Fil:Casserole Bulgogi.JPG|*Bulgogi*-bolle
Fil:Korean barbeque-Maeun dwaeji bulgogi-01.jpg|*Dwaeji bulgogi*
File:Homemade kongnamul-bulgogi 1.jpg|*Kongnamul-bulgogi*


## Kjelder

**Denne artikkelen bygger på «[[:nb:Bulgogi|Bulgogi]]» frå ,  den 16. juli 2023.*  

## Bakgrunnsstoff

* Bulgogi
NM i orientering 2007

**Noregsmeisterskapen i orientering 2007** vart avvikla i tida 13. til 16. september i Stange og på Løten i Hedmark. Menn og kvinner tevla på normal- og mellomdistanse, samt stafett. Anders Nordberg og Marianne Andersen vann kvar sin kongepokal.

## Menn
### Normaldistanse





### Mellomdistanse





### Stafett





## Kvinner
### Normaldistanse





### Mellomdistanse





### Stafett





## Kjelder
*Dagsavisen 14. september 2007
*Oppland Arbeiderblad 17. september 2007
Sigmaringen

**Sigmaringen** er ein by og ein kommune søraust i forbundslandet Baden-Württemberg i Tyskland. Kommunen omfattar 92,8 km² og har over 18&nbsp;000 ibuarar. Byen ligg 580 meter over havet, ved foten av Schwabisk Alb. Elva Donau renn gjennom kommunen.

Fyrstane av Hohenzollern-Sigmaringen herska frå Hohenzollern-slottet frå 1623 til 1849. Slottet og mange bygningar frå fyrste-tida pregar bybiletet den dag i dag.

## Kjelder

**Denne artikkelen bygger på «[[:en:Sigmaringen|Sigmaringen]]» frå ,  den 17. juli 2023.*  

## Bakgrunnsstoff

*
Pfullendorf

**Pfullendorf** er ein by og ein kommune søraust i forbundslandet Baden-Württemberg i Tyskland. Kommunen omfattar 90,5 km² og hyser kringom 13&nbsp;600 ibuarar. Byen ligg 654 meter over havet, i eit småkupert terreng 20 kilometer nord om Bodensjøen.

Pfullendorf var fri keisarby frå 1220 til 1803.

## Kjelder

**Denne artikkelen bygger på «[[:en:Pfullendorf|Pfullendorf]]» frå ,  den 17. juli 2023.*  

## Bakgrunnsstoff

*